บอร์ด EEC รับทราบ “ไฮสปีดเทรน” ผ่าน EIA จ่อสรุปแผน-ลงนามเอกชน ก.ค.นี้
บอร์ด EEC รับทราบ “ไฮสปีดเทรน” ผ่าน EIA จ่อสรุปแผน-ลงนามเอกชน ก.ค.นี้
บอร์ด EEC รับทราบ “ไฮสปีดเทรน” ผ่าน EIA จ่อสรุปแผน-ลงนามเอกชน ก.ค.นี้
24 มิ.ย. 2562

นายคณิศ แสงสุพรรณ เลขาธิการ คณะกรรมการนโยบายเขตพัฒนาพิเศษภาคตะวันออก (กพอ.) หรือบอร์ด EEC เปิดเผยภายหลังการประชุมคณะกรรมการที่มี พล.อ.ประยุทธ์ จันทร์โอชา นายกรัฐมนตรีเป็นประธานว่า กพอ. รับทราบความคืบหน้าโครงการรถไฟความเร็วสูงเชื่อม 3 สนามบิน  (ดอนเมือง สุวรรณภูมิ อู่ตะเภา) ที่ได้ผ่านความเห็นชอบการประเมินผลกระทบสิ่งแวดล้อม (EIA) แล้ววันนี้ และคาดว่าการรถไฟแห่งประเทศไทย (รฟท.) จะสรุปแผนส่งมอบพื้นที่กับเอกชนและลงนามได้ภายใน ก.ค.นี้
นอกจากนี้ กพอ. รับทราบผลการประชุมคณะรัฐมนตรี เนื่องโครงการพัฒนาท่าเรืออุตสาหกรรมมาบตาพุด ระยะที่ 3 ช่วงที่ 1 คาดว่าการนิคมอุตสาหกรรมแห่งประเทศไทย (กนอ.) จะลงนามในสัญญาร่วมทุนโครงการฯ กับเอกชนที่ได้รับคัดเลือกภายในเดือนก.ค. เช่นกัน
สำหรับทั้ง 2 โครงการดังกล่าว มีมูลค่าการลงทุนรวม 271,900 ล้านบาท แบ่งเป็น โครงการรถไฟความเร็วสูงฯ 224,000 ล้านบาท และโครงการท่าเรือมาบตาพุด 47,900 ล้านบาท